CELEX: 32015D2181
Language: el
Date: 2015-11-24 00:00:00
Title: Εκτελεστική απόφαση (ΕΕ) 2015/2181 της Επιτροπής, της 24ης Νοεμβρίου 2015, σχετικά με τη δημοσίευση με περιορισμό, στην Επίσημη Εφημερίδα της Ευρωπαϊκής Ένωσης, των στοιχείων αναφοράς του προτύπου EN 795:2012 «Προστασία έναντι πτώσεων από ύψος — Διατάξεις αγκύρωσης» σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

26.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/10
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2181 ΤΗΣ ΕΠΙΤΡΟΠΉΣ
   της 24ης Νοεμβρίου 2015
   σχετικά με τη δημοσίευση με περιορισμό, στην Επίσημη Εφημερίδα της Ευρωπαϊκής Ένωσης, των στοιχείων αναφοράς του προτύπου EN 795:2012 «Προστασία έναντι πτώσεων από ύψος — Διατάξεις αγκύρωσης» σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας (1), και ιδίως το άρθρο 5 παράγραφος 4,
   Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 11 παράγραφος 1 στοιχείο α),
   Έχοντας υπόψη τη γνώμη της επιτροπής που έχει συσταθεί δυνάμει του άρθρου 22 του κανονισμού (ΕΕ) αριθ. 1025/2012,
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο που αποτελεί μεταφορά εναρμονισμένου προτύπου, του οποίου τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις υγείας και ασφάλειας, όπως ορίζονται στο παράρτημα II της οδηγίας 89/686/ΕΟΚ, ο εξοπλισμός που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις.
            
         
               (2)
            
            
               Στις 12 Φεβρουαρίου 2000 η Ευρωπαϊκή Επιτροπή, με τη δημοσίευση του καταλόγου των εναρμονισμένων προτύπων στην Επίσημη Εφημερίδα της Ευρωπαϊκής Ένωσης, εξέδωσε προειδοποίηση για το εναρμονισμένο πρότυπο EN 795:1996. Η εν λόγω προειδοποίηση ορίζει ότι «η παρούσα δημοσίευση δεν αφορά στα μέσα που περιγράφονται στις κατηγορίες Α, Γ και Δ […] για τα οποία δεν προβλέπεται συμμόρφωση προς τις διατάξεις της οδηγίας 89/686/ΕΟΚ».
            
         
               (3)
            
            
               Με απόφαση της 21ης Οκτωβρίου 2010 στην υπόθεση C-185/08, το Δικαστήριο της Ευρωπαϊκής Ένωσης έκρινε ότι οι διατάξεις του προτύπου EN 795 που αφορούν διατάξεις αγκύρωσης κατηγορίας A 1 δεν εμπίπτουν στο πεδίο εφαρμογής της οδηγίας 89/686/ΕΟΚ.
            
         
               (4)
            
            
               Στις 3 Αυγούστου 2012 η Γαλλία υπέβαλε επίσημη ένσταση όσον αφορά το πρότυπο EN 795:2012 «Προστασία έναντι πτώσεων από ύψος — Διατάξεις αγκύρωσης», που εναρμονίστηκε στο πλαίσιο της οδηγίας 89/686/ΕΟΚ. Το πρότυπο εγκρίθηκε από την Ευρωπαϊκή Επιτροπή Τυποποίησης (CEN) στις 9 Ιουνίου 2012, αλλά τα στοιχεία αναφοράς του δεν έχουν δημοσιευθεί ακόμη στην Επίσημη Εφημερίδα της Ευρωπαϊκής Ένωσης.
            
         
               (5)
            
            
               Η επίσημη ένσταση βασίζεται στο γεγονός ότι οι σταθερές διατάξεις αγκύρωσης, στις οποίες προσαρτώνται μέσα ατομικής προστασίας (ΜΑΠ) κατά των πτώσεων από ύψος —όπως διατάξεις συγκράτησης του σώματος, λουριά με αποσβεστήρες κραδασμών και άλλα συνδετικά στοιχεία—, αποτελούν αναπόσπαστο μέρος μιας δομής προστασίας ή ενός βράχου. Διατάξεις αγκύρωσης που αποτελούν αναπόσπαστο μέρος μιας δομής προστασίας δεν αποτελούν ΜΑΠ, αλλά συσκευές εξωτερικές στα ΜΑΠ και, ως εκ τούτου, συμπληρωματικές. Στην περίπτωση αυτή, μόνο τα συνδετικά στοιχεία θα πρέπει να θεωρούνται ΜΑΠ.
            
         
               (6)
            
            
               Το πρότυπο EN 795:2012 αφορά τόσο σταθερά όσο και κινητά σημεία αγκύρωσης. Ωστόσο, μόνο τα κινητά σημεία αγκύρωσης (δηλαδή τα μεταφερόμενα και προσωρινά), που δεν είναι μόνιμα στερεωμένα σε κάποια δομή προστασίας, εμπίπτουν στο πεδίο εφαρμογής της οδηγίας 89/686/ΕΟΚ.
            
         
               (7)
            
            
               Οι διατάξεις αγκύρωσης που καλύπτονται από το πρότυπο EN 795:2012 είναι πέντε κατηγοριών, ανάλογα με τα χαρακτηριστικά τους:
               
                  Κατηγορία A: διατάξεις αγκύρωσης με ένα ή περισσότερα σταθερά σημεία αγκύρωσης, οι οποίες χρειάζονται μόνιμες αγκυρώσεις ή στοιχεία στερέωσης για στερέωση στη δομή προστασίας
               
                  Κατηγορία B: διάταξη αγκύρωσης με ένα ή περισσότερα σταθερά σημεία αγκύρωσης, η οποία δεν χρειάζεται μόνιμες αγκυρώσεις ή στοιχεία στερέωσης για στερέωσή της στη δομή προστασίας
               
                  Κατηγορία Γ: διατάξεις αγκύρωσης με εύκαμπτα οριζόντια σχοινιά αγκύρωσης
               
                  Κατηγορία Δ: διατάξεις αγκύρωσης με άκαμπτα οριζόντια σχοινιά αγκύρωσης
               
                  Κατηγορία E: διάταξη αγκύρωσης για χρήση σε οριζόντιες επιφάνειες όπου οι επιδόσεις στηρίζονται αποκλειστικά στη μάζα και την τριβή μεταξύ αυτής και της επιφάνειας (αγκυρώσεις νεκρού φορτίου)
            
         
               (8)
            
            
               Αφού εξέτασε το πρότυπο EN 795:2012, η Επιτροπή διαπίστωσε ότι μόνο οι διατάξεις αγκύρωσης κατηγορίας B και E είναι κινητές αγκυρώσεις που δεν προορίζονται να παραμείνουν μόνιμα στερεωμένες στη δομή προστασίας και, κατά συνέπεια, αποτελούν ΜΑΠ που καλύπτονται από την οδηγία 89/686/ΕΟΚ.
            
         
               (9)
            
            
               Ζητήθηκε η γνώμη των ευρωπαϊκών οργανισμών τυποποίησης, των ευρωπαϊκών οργανώσεων ενδιαφερομένων που λαμβάνουν χρηματοδότηση από την Ένωση και της ομάδας εργασίας για τα μέσα ατομικής προστασίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 795:2012 «Προστασία έναντι πτώσεων από ύψος — Διατάξεις αγκύρωσης» δημοσιεύονται στην Επίσημη Εφημερίδα της Ευρωπαϊκής Ένωσης με τον περιορισμό που αναφέρεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 24 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 399 της 30.12.1989, σ. 18.
   
      (2)  ΕΕ L 316 της 14.11.2012, σ. 12.
   
      ΠΑΡΑΡΤΗΜΑ
      
         ΔΗΜΟΣΙΕΥΣΗ ΤΙΤΛΩΝ ΚΑΙ ΣΤΟΙΧΕΙΩΝ ΑΝΑΦΟΡΑΣ ΕΥΡΩΠΑΪΚΩΝ ΕΝΑΡΜΟΝΙΣΜΕΝΩΝ ΠΡΟΤΥΠΩΝ ΒΑΣΕΙ ΤΗΣ ΟΔΗΓΙΑΣ 89/686/ΕΟΚ
      
      
                  ΕΟΤ (1)
                  
               
               
                  Στοιχεία αναφοράς και τίτλος του εναρμονισμένου προτύπου
                  (και έγγραφο αναφοράς)
               
               
                  Πρώτη δημοσίευση στην ΕΕ
               
               
                  Στοιχεία αναφοράς αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                  Σημείωση 1
               
            
                  CEN
               
               
                  EN 795:2012
                  Προστασία έναντι πτώσεων από ύψος — Διατάξεις αγκύρωσης
               
               
                  Αυτή είναι η πρώτη δημοσίευση
               
               
                  EN 795:1996
               
               
                   
               
            
                  
                     Προειδοποίηση: Η παρούσα δημοσίευση δεν αφορά τα μέσα που περιγράφονται στις εξής κατηγορίες:
                  
                              —
                           
                           
                              κατηγορία Α (διατάξεις αγκύρωσης με ένα ή περισσότερα σταθερά σημεία αγκύρωσης, οι οποίες χρειάζονται μόνιμες αγκυρώσεις ή στοιχεία στερέωσης για στερέωση στη δομή προστασίας), που αναφέρεται στα σημεία 3.2.1, 4.4.1, 5.3,
                           
                        
                              —
                           
                           
                              κατηγορία Γ (διατάξεις αγκύρωσης με εύκαμπτα οριζόντια σχοινιά αγκύρωσης), που αναφέρεται στα σημεία 3.2.3, 4.4.3 και 5.5,
                           
                        
                              —
                           
                           
                              κατηγορία Δ (διατάξεις αγκύρωσης με άκαμπτα οριζόντια σχοινιά αγκύρωσης), που αναφέρεται στα σημεία 3.2.4, 4.4.4 και 5.6,
                           
                        
                              —
                           
                           
                              σε οποιονδήποτε συνδυασμό των ανωτέρω.
                           
                        Όσον αφορά τις κατηγορίες Α, Γ και Δ, η παρούσα δημοσίευση δεν αφορά κανένα από τα εξής σημεία: 4.5, 5.2.2, 6, 7· παράρτημα Α και παράρτημα ΖΑ.
                  Κατά συνέπεια, όσον αφορά τον εξοπλισμό που αναφέρεται ανωτέρω, δεν υπάρχει τεκμήριο συμμόρφωσης με τις διατάξεις της οδηγίας 89/686/ΕΟΚ, επειδή δεν θεωρούνται μέσα ατομικής προστασίας (ΜΑΠ).
               
            
                  
                     Σημείωση:
                  
               
               
                  Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης («dow»), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι, σε ορισμένες εξαιρετικές περιπτώσεις, αυτό μπορεί να μην ισχύει.
               
            
         (1)  EOT: Ευρωπαϊκός Οργανισμός Τυποποίησης:
      
                  —
               
               
                  CEN: Avenue Marnix 17, 1000, Brussels, τηλ. +32 25500811· φαξ + 32 25500819 (http://www.cen.eu)
               
            
                  —
               
               
                  Cenelec: Avenue Marnix 17, 1000, Brussels, τηλ. +32 25196871· φαξ +32 25196919 (http://www.cenelec.eu)
               
            
                  —
               
               
                  ETSI: 650, route des Lucioles, 06921 Sophia Antipolis, τηλ. +33 492944200· φαξ +33 493654716 (http://www.etsi.eu)